Bank Examination Help Desk....: आयरलैंड के वैज्ञानिकों ने मानव शरीर के 79वां अंग की खोज की
आयरलैंड के वैज्ञानिकों ने मानव शरीर के 79वां अंग की खोज की
आयरलैंड के वैज्ञानिकों ने मानव शरीर के 79वां अंग की खोज की आयरलैंड स्थित यूनिवर्सिटी ऑफ लिमरिक में एक शोध में मानव शरीर में एक और अंग की खोज की गयी है. वैज्ञानिकों के अनुसार यह अंग मानव शरीर संरचना में पाचन तंत्र का हिस्सा है. वैज्ञानिकों ने इसे मानव शरीर का 79वां अंग घोषित किया है.
इस नए अंग को मेसेन्टरी यानि आंत्रसंयोजी कहते हैं. यह अंग पेट को आंत से जोड़ता है.
वैज्ञानिकों के पूर्व मत के अनुसार मेसेन्टरी कई अलग -अलग हिस्सों से मिलकर बनता है.
यूनिवर्सिटी ऑफ लिमरिक में प्रोफेसर ऑफ सर्जरी जे. केल्विन कॉफी के नए शोष के अनुसार यह एकल संरचना है.
जे. केल्विन कॉफी के शोध के अनुसार उनकी इस खोज से कई लाभ होगें. विज्ञान के उन क्षेत्रों तक भी हमारी पहुंच बनेगी जो पूर्व में ज्ञात नहीं थे.
मानव शरीर के 79वां अंग के माध्यम से रोगों को नए सिरे से समझने में आसानी होगी.
जे. केल्विन कॉफी का यह शोध लांसेट गैस्ट्रोएंटेरोलॉजी एंड हेपाटोलॉजी में प्रकाशित है. चिकित्सा क्षेत्र से जुड़ी किताब ग्रे एनाटोमी ने मानव शरीर के अंगों की जानकारी अद्यतन करते हुए इसमें मेसेन्टरी को शामिल कर लिया. इस अंग की कार्य प्रणाली की जानकारी हेतु मानव शरीर के अन्दर इस नए खोजी अंग पर गहन वैज्ञानिक शोध करने की आवश्यकता है.
मानव शरीर के विशेषज्ञ प्रोफेसर जे. केल्विन कॉफी के अनुसार इस अंग के रचना विज्ञान और आकार का पता लगा लिया गया है.
अब इसकी कार्य प्रणाली के बारे में खोज की जा रही है.प्रोफेसर जे. केल्विन कॉफी के अनुसार अब दूसरे मानव शरीर के दूसरे अंगो और तंत्र की तरह इसके बारे में भी छानबीन की जानी चाहिए. वैज्ञानिकों का अनुमान है कि यह नया खोजा गया अंग अब कोलोरेक्टल कैंसर, इंफ्लेमेटरी बाउल रोग जैसी आंत से जुड़ी बीमारियों, डायबिटीज और मोटापा को समझने और इनके इलाज के समाधान में अहम भूमिका निभा सकता है.
पाचन तंत्र के बारे में-
मनुष्य के पाचन तंत्र में एक आहार-नाल के साथ अन्य सहयोगी ग्रंथियाँ (यकृत, अग्न्याशय आदि) होती हैं.
आहार-नाल, मुखगुहा, ग्रसनी, ग्रसिका, छोटी आंत, बड़ी आंत, आमाशय, मलाशय और मलद्वार से बनी होती है.
मनुष्य की सहायक पाचन ग्रंथियों में लार ग्रंथि, यकृत, पित्ताशय और अग्नाशय हैं.